
REFERAT

privind aprobarea Planului Urbanistic Zonal “Zona locuinte colective si comert”, str. Cosminului nr. 26, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92009-00562/13.02.2009, completata cu nr. U92009-001342/07.04.2009, nr. UR2009-004696/17.06.2009, prin care se solicită avizarea din punct de vedere urbanistic a Planului Urbanistic Zonal “Zona locuinte colective si comert”, str. Cosminului nr. 26, Timişoara

Având în vedere cerinţele Certificatului de Urbanism nr. 529 din 11.02.2009 cat si Avizul prealabil de Oportunitate nr 05/09.12.2008, aprobat prin HCL nr. 560/2008; 
Avand in vedere Avizul Agentiei pentru Protectia Mediului nr. 3089 din 15.06.2009;

Avand in vedere Procesul Verbal privind dezbaterea publica din 09 aprilie 2009, organizata in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007;

Pentru aceasta documentatie au fost inregistrate mai multe reclamatii din partea  vecinilor din zona si anume: reclamatia inregistrata cu nr. R22009-000090 din 20.02.2009 semnata de catre 20 locuitori de pe str. Cosminului si reclamatia inregistrata cu nr. R92009-000303 din 13.04.2009 semnata de catre mai multi locuitori de pe strazile: Cosminului, Ioan Muresan, Intrarea Visinului; 

Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic Zonal “Zona locuinte colective si comert”, str. Cosminului nr. 26, Timişoara.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş, conform adresei Consiliului Judetean Timis nr. R 4074 din 31.03.2009  .
Documentaţia este iniţiată de beneficiarul ROMÂNU REMUS şi elaborată de S.C. MODULUS ARHITECT S.R.L., proiect. nr. 109/2009.

Cvartalul studiat din care face parte terenul beneficiarului este situat în intravilanul municipiului Timişoara, in partea de sud-est  a orasului, fiind delimitat la est de strada Cosminului, la sud de strada Ioan Muresan (fosta str. Stefan Stîncă), la nord si vest de strada Intrarea Visinului.
Conform P.U.G. Timişoara aprobat prin HCL nr. 157/2002, prelungit cu HCL nr. 139/2007, terenul studiat este incadrat in UTR 68 - cu functiunea de zona de locuinte peste P+2E si functiuni complementare. Intrucat cvartalul din care face parte terenul beneficiarului, este constituit in proportie mai mare din imobile locuinte colective in regim P+4E+M, decat din constructii locuinte individuale in regim P+2, consideram ca d.p.d.v. urbanistic este necesra operatiunea de inchidere a cvartalului studiat. 
Prin prezentul Plan Urbanistic Zonal “Zona locuinte colective si comert”, str. Cosminului nr. 26, Timişoara, nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului, atata timp cat Agentia pentru Protectia Mediului a eliberat avizul la aceasta documentatie.
Terenul studiat in suprafata totala de 984 mp, este identificat prin C.F. nr. 402172 (provenita din conversia de pe hartie a CF nr. 7607), nr. top. 28603; 28611/1/2; 28604; 28611/1/3, curti, constructii, fiind proprietatea beneficiarului Românu Remus. 

 Prin documentatia Plan Urbanistic Zonal “Zona locuinte colective si comert”, str. Cosminului nr. 26, Timişoara, se propune realizarea unui imobil cu functiune de locuire colectiva si comerţ in regim de S(D)+P+4E+MEr).

Terenul este accesibil pietonal si auto din strada Cosminului, conform Avizului Comisiei de Circulatie TH2009-000729/12.02.2009.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilelor cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997.
Indicii existenti la nivel de cvartal (Intarea Visinului, str. Dr. Ioan Muresan – fosta str. Dr. Stefan Stanca si str. Cosminului):
S totala = 5.616 mp

POT  =  42,21 %

CUT suprateran =  1,51
CUT total = 1,82

Se admite realizarea imobilului pentru care a fost elaborata documentatia, fara modificarea indicilor de cvartal existenti cu mai mult de 20%.

Spatii verzi : minim 26,8% - spatiu verde amenajat compact si 5,08% parcaje înierbate, conform Aviz Protectia Mediului nr. 3089 din 15.06.2009.
Se vor respecta condiţiile impuse prin avizele eliberate de deţinătorii de reţele şi utilităţi publice. 
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal “Zona locuinte colective si comert”, str. Cosminului nr. 26, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani. 
Avand in vedere Dezbaterea Publica din data de 09.04.2009 si cele pezentate de catre Directia Urbanism, in cadrul referatului de specialitate, lasam la aprecierea Consiliului Local Timisoara oportunitatea realizarii obiectivului.

